Ενδεικτικές απαντήσεις
2.1 Ανάμεσα στα μόρια της 2-προπανόλης, σε αντίθεση με τον αντίστοιχο αιθέρα, αναπτύσσονται δεσμοί υδρογόνου και αυτό έχει ως αποτέλεσμα και την υψηλότερη τιμή στο σημείο βρασμού.

2.2 Στο VO2+: έστω x ο Α.Ο. του V.
x + 1ˑ(-2) = +2 ⇒ x = +4, επομένως ο Α.Ο. του V είναι +4.
Στο VO2+ : έστω y ο Α.Ο. του V.
y + 2ˑ(-2) = +1 ⇒ x = +5, επομένως ο Α.Ο. του V είναι +5.
Στο V3+ ο Α.Ο. του V είναι +3.
Άρα το V εμφανίζεται με τον μεγαλύτερο αριθμό οξείδωσης στο ιόν VO2+.

2.3
α)
i) Η απόδοση της αμφίδρομης αντίδρασης θα αυξηθεί.
ii) Η απόδοση της αμφίδρομης αντίδρασης θα παραμείνει αμετάβλητη.
iii) Η απόδοση της αμφίδρομης αντίδρασης θα παραμείνει αμετάβλητη.
β)
i) Η αύξηση της θερμοκρασίας, σύμφωνα με την αρχή Le Chatelier, ευνοεί την ενδόθερμη αντίδραση και η αντίδραση είναι ενδόθερμη προς τα δεξιά, όπως φαίνεται από την τιμή της ΔΗ. Επομένως η απόδοση της αμφίδρομης αντίδρασης θα αυξηθεί.
ii) Η προσθήκη καταλύτη επιταχύνει και τις δύο αντίθετες αντιδράσεις με τον ίδιο ρυθμό. Επομένως η απόδοση της αμφίδρομης αντίδρασης δεν θα αυξηθεί, ούτε και θα μειωθεί επομένως παραμένει αμέταβλητη.
iii) Η αύξηση της πίεσης, σύμφωνα με την αρχή Le Chatelier, επηρεάζει αντιδράσεις στις οποίες συμμετέχουν αέριες ουσίες και κατά την αντίδραση παρατηρείται μεταβολή του αριθμού των mol των αερίων. Η αύξηση της πίεσης σε σταθερή θερμοκρασία μετατοπίζει την ισορροπία προς την κατεύθυνση που έχουμε λιγότερα mol αερίων, δηλαδή στη συγκεκριμένη αντίδραση προς τα αριστερά. Επομένως η απόδοση της αμφίδρομης αντίδρασης θα ελαττωθεί.
